ຈີິນ ຄິດຫາວິທີຕອບໂຕ້ ການກໍ່ການຮ້າຍ ຫຼັງຈາກຖືກພວກ IS ຂົ່ມຂູ່
ວິດີໂອຂອງພວກລັດອິສລາມໄດ້ສະແດງໃຫ້ເຫັນ ຊົນເຜົ່າ ວີເກີ ຂອງ ຈີນ ກຳລັງຕໍ່ສູ້ໃຫ້ກຸ່ມຫົວຮຸນແຮງ IS ໃນ ອີຣັກ.
ກຸ່ມກໍ່ການຮ້າຍລັດອິສລາມ ໄດ້ເປີດເຜີຍວິດີໂອໃນຕົ້ນເດືອນນີ້ ຂົ່ມຂູ່ຢ່າງຊັດເຈນວ່າ ຈະທຳການໂຈມຕີຢູ່ໃນດິນແດນຂອງປະເທດ ຈີນ ບັນດານັກວິເຄາະກ່າວວ່າ ໃນຂະນະ ທີ່ ຈີນ ພະຍາຍາມທີ່ຈະຂະຫຍາຍອິດທິພົນໃນເອເຊຍກາງ, ຕາເວັນອອກກາງ ແລະ ອາຟຣິກາ ນັ້ນ, ປະຊາຊົນຂອງພວກເຂົາເຈົ້າແມ່ນມີຄວາມສ່ຽງຢ່າງຍິ່ງຕໍ່ໄພຂົ່ມຂູ່ກໍ່ການ ຮ້າຍ ແລະ ປັກກິ່ງ ຕ້ອງປັບຕົວກັບການຕອບໂຕ້ຂອງພວກເຂົາ ວິດີໂອຂອງພວກລັດອິສລາມໄດ້ສະແດງໃຫ້ເຫັນ ຊົນເຜົ່າ ວີເກີ ຂອງ ຈີນ ກຳລັງຕໍ່ສູ້ໃຫ້ ກັບກຸ່ມຫົວຮຸນແຮງ IS ໃນ ອີຣັກ ພວກເຂົາຂົ່ມຂູ່ຈະກັບຄືນສູ່ບ້ານ ແລະ ຂ້າຄົນ ນັກວິເຄາະ ທ່ານ Raffaello Pantucci ຈາກສະຖາບັນ Royal United Services ຂອງ ອັງກິດ ກ່າວວ່າຂ່າວການໂຄສະນາຊວນເຊື່ອແມ່ນສ່ວນໜຶ່ງຂອງຄວາມພະຍາ ຍາມຂອງພວກລັດອິສລາມ ທີ່ພະຍາຍາມຈະຕໍ່ສູ້ຄືນເຖິງແມ່ນຈະຜ່າຍແພ້ຢ່າງໜັກໃນ ອີຣັກ ແລະ ຊີເຣຍ ກໍຕາມ ທ່ານໄດ້ກ່າວວ່າ ວິດີໂອທີ່ວ່າໄດ້ເຮັດໃຫ້ສຳນຶກເຫັນການປະຫັດປະຫານໂດຍ ປັກກິ່ງ ຕໍ່ຊົນເຜົ່າມຸສລິມ ກຸ່ມນ້ອຍ ວີເກີ ໃນແຂວງ Xinjiang ທີ່ຕັ້ງຢູ່ພາກຕາເວັນຕົກຂອງປະເທດ ຈີນ ຄວບຄຸມ ການເຂົ້າເຖິງພາກພື້ນດັ່ງກ່າວຢ່າງເຄັ່ງຄັດ ແລະ ໄດ້ຢືນຢັນໃນລາຍງານຫຼາຍສະບັບ ວ່າ ການໂຈມຕີໃສ່ສະຖານທີ່ດັ່ງກ່າວແມ່ນເກີດຂຶ້ນໄດ້ຍາກ, ອີງຕາມທ່ານ Pantucci ທ່ານ Pantucci ໄດ້ກ່າວວ່າ ພວກລັດອິສລາມອາດຈະເປັນສັດຕູໂດຍທົ່ວໄປ, ແຕ່ມັນກໍມີການປະສານງານກັນ ລະ ຫວ່າງ ຈີນ ກັບພັນທະມິດທົ່ວໂລກທີ່ຕໍ່ສູ້ກັບກຸ່ມດັ່ງກ່າວຫຼາຍປານໃດ, ອີງຕາມການ ກ່າວຂອງທ່ານ Mathieu Duchatel ຈາກສະພາ ຢູໂຣບ ກ່ຽວກັບ ການພົວພັນຕ່າງ ປະເທດ